বগুড়া সংবাদ ডট কম : গাবতলীতে এ.কে আজাদ স্কুল এন্ড কলেজের সুধী ও অভিভাবক সমাবেশ অনষ্ঠিত হয়েছে। বুধবার সকাল ১০টায় বগুড়ার গাবতলী উপজেলার নাড়ুয়ামালা উচ্চ বিদ্যালয়ে এ.কে আজাদ স্কুল এন্ড কলেজের উদ্যোগে এ সুধী ও অভিভাবক সমাবেশ অনুষ্ঠিত হয়। উক্ত সুধী ও অভিভাবক সমাবেশে নাড়ুয়ামালা উচ্চ বিদ্যালয়ের সভাপতি আব্দুল গফুর’র সভাপতিত্বে বক্তব্য রাখেন এ.কে আজাদ স্কুল এন্ড কলেজের চেয়ারম্যান আবুল কালাম আজাদ। এসময় আরো বক্তব্য রাখেন গাবতলী উপজেলার সাবেক চেয়ারম্যান জাহিদুল ইসলাম হেলাল, উপজেলা ভাইস চেয়ারম্যান আব্দুল মজিদ, নাড়ুয়ামালা ইউপি চেয়ারম্যান আব্দুল গফ্ফর, নাড়ুয়ামালা উচ্চ বিদ্যালয়ের প্রধান শিক্ষক সাজ্জাদুর রহমান, এ.কে আজাদ স্কুল এন্ড কলেজের অধ্যক্ষ এস এম জামসেদ আলী, গাবতলী মডেল সরকারি প্রাথমিক বিদ্যালয়ের সভাপতি মাছুমা শিরিন, নাড়ুয়ামালা ইউপি সদস্য এজাজুল হক এজাজ প্রমূখ। অনুষ্ঠানটি উপস্থাপনা করেন মহিষাবান সিনিয়র মাদ্রাসার প্রভাষক আব্দুল্লাহ আল মাসউদ। এছাড়াও উপস্থিত ছিলেন অন্যান্য ইউপি সদস্য সহ এলাকার গন্যমান্য ব্যক্তিবর্গ।